Kizu Kokiçi

– Yaponiya fotoqrafı. Hokkaydonun ilk peşəkar fotoqrafıdır.

 İlk illəri 
Kizu Kokiçi 1830-cu ildə Yaponiyanın Eçiqo əyalətində doğulmuş və Hakodate şəhərində məskunlaşaraq dərziliklə məşğul olmuşdur. Rusiyanın Yaponiyadakı konsulu İosif Qoşkeviç onun dükanına gəlmiş və Qərb üslubunda geyim hazırlamasını xahiş etmişdir. Kizu onun istəyini qəbul etsə də, heç vaxt Qərb kostyumu hazırlamadığı üçün bir kostyumu ondan nümunə kimi götürmüşdür. Beləliklə, Yaponiyada Qərb üslubunda kostyum hazırlayan ilk şəxs olmuş və bu sahədə ixtisaslaşaraq biznesini böyütmüşdür.

 Fotoqrafiya 
Kizu Hakodatedən doğulduğu şəhərə səyahət edərkən mindiyi gəmidə kamera görmüşdür. Hakodatedən suvenir kimi apardığı ayı dərisinin qarşılığında bu kameranı satın almış, lakin foto çəkməyi bacarmamışdır. Qoşkeçiv həvəskar fotoqraf olduğu üçün Hakodate şəhərində qayıtdıqdan sonra ondan kömək istəmiş və fotoqrafiyanı öyrənmişdir. Hakodatedə olmadığı müddətdə geyim biznesi dağılmağa başladığı üçün 1860-cı illərin ortasında Hakodatedə öz fotoqrafiya studiyasını açmağa qərar vermişdir. Beləliklə, Hokkaydonun ilk peşəkar fotoqrafı olmuşdur. 1867-ci ildə Tamoto Kenzo ilə əməkdaşlıq edərək bir ay boyunca Matsumae qəsrindəki tikinti işlərinin fotolarını çəkmişdir. 1869-cu ildə Tokioya köçərək Kizu Qokiçi adını qəbul etmiş və Şitaya bölgəsində yeni fotostudiya açmışdır. Tamoto Kizunun ona verdiyi avadanlıqlarla Hakodatedə öz fotostudiyasını açmışdır.

Hakodate şəhərinin Toyokava bölgəsində Hokkaydonun ilk peşəkar fotoqrafı olduğunu əks etdirən abidə ucaldılmışdır.

 Qeydlər 

 İstinadlar 

 Ədəbiyyat 



 Xarici keçidlər 
 Kizu Kokiçi Kotobank saytında.

Kateqoriya:Yaponiya fotoqrafları
Kateqoriya:Yaponiya dərziləri
Kateqoriya:Meyci dövrü şəxsləri
Kateqoriya:Hakodate şəxsləri